**Fjerning og skifting av permanente kateter**

**Mål:** Sikre at fjerning og skifting av permanent urinvegs­kateter blir gjort på ein måte som i størst mogleg grad reduserer risikoen for kateter­assosiert urinvegsinfeksjon.

**Ansvar: Det er institusjonsleiar som har ansvar for at institusjonen har rett utstyr.**

**Sjukepleiar som fjernar/skiftar kateter som har ansvar for at prosedyre blir følgt.**

**Omfang:** Gjeld ved fjerning/skifting av permanent kateter (kateter à demeure, KAD).

Indikasjonar:

* Permanent kateter skal alltid fjernast så snart det er forsvarlig
* Permanent kateter skal skiftast etter 3månader. Ev. fylgje produsentens anbefaling.
* Når kateteret har gått tett og ingen annen prosedyre verkar.
* Vurdere å skifte kateter 3 dagar etter begynt antibiotikakur. Avheng av når skifta sist (biofilm) og belastning for pasienten.

**Utstyr:**

* Reint plastforkle, reine eingongshanskar
* 20.ml sprøyte
* Beskyttande underlag

**Gjennomføring:**

1. Utfør håndhygiene og ta på plastforkle.
2. Hjelp pasienten i eigna leie. Legg kladd eller liknande under pasienten for å beskytte  
   sengetøyet.
3. Plasser nattbord og søppelbøtte i eigna posisjon.
4. Ta på reine hanskar.
5. Aspirer ballongvæska ut med ei sprøyte, kontroller at innsett væskemengde er   
   trekt ut.
6. Trekk katetret forsiktig ut samstundes som du sjekkar at pasienten ikkje har ubehag.
7. Kast kateter og anna brukt utstyr. Ta av hanskar og plastforkle.
8. Utfør håndhygiene.
9. Noter i pasientens journal tidspunkt for fjerning av kateter.

Observer at spontan vannlating kjem i gang. Inntil det skjer bør blæra tømmas med intermitterande kateterisering ca. kvar 4. time, eller før om pasienten får blærespreng/ubehag. Vurder bruk av ultralydskanning av urinblæra til undersøking av behov for intermitterande kateterisering inntil pasienten let urin spontant.

Skifting av kateter: Følg prosedyre for innlegging av permanent kateter.

**Referanse:**

Smittevern 21. Førebygging av kateterassosierte urinvegsinfeksjonar. Nasjonal veileder. 2013 FHI. [www.fhi.no](http://www.fhi.no)